Document ID: 31977L0800

ΟΔΗΓΙΑ ΤΟΥ ΣΥΜΒΟΥΛΙΟΥ της 19ης Δεκεμβρίου 1977 περί της παρεκκλίσεως, της παρεχομένης στο Βασίλειο της Δανίας, όσον αφορά το καθεστώς των φόρων κύκλου εργασιών και των ειδικών φόρων καταναλώσεως, των εφαρμοζομένων στο πλαίσιο της διεθνούς κυκλοφορίας των ταξιδιωτών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 99 και 100,
την πρόταση της Επιτροπής,
Εκτιμώντας:
ότι, κατ' εφαρμογή του άρθρου 133 της πράξεως προσχωρήσεως και του παραρτήματος VII μέρος V σημείο 1 περίπτωση α), το Βασίλειο της Δανίας απολαύει παρεκκλίσεως όσον αφορά την εφαρμογή ορισμένων διατάξεων της οδηγίας 69/169/ΕΟΚ του Συμβουλίου της 28ης Μαΐου 1969 περί εναρμονίσεως των νομοθετικών, κανονιστικών και διοικητικών διατάξεων των σχετικών με τις απαλλαγές από τους φόρους κύκλου εργασιών και τους ειδικούς φόρους καταναλώσεως που εισπράττονται κατά την εισαγωγή, στο πλαίσιο της διεθνούς κυκλοφορίας των ταξιδιωτών(1), όπως ετροποποιήθη με την οδηγία 72/230/ΕΟΚ(2)- ότι η παρέκκλιση αυτή παρετάθη με τις οδηγίες 76/134/ΕΟΚ(3) και 77/82/ΕΟΚ(4), που εξεδόθησαν κατ' εφαρμογή των διατάξεων του παραρτήματος VII μέρος V σημείο 1 περίπτωση γ) της πράξεως προσχρωρήσεως- ότι η ευχέρεια νέας παρατάσεως της παρεκκλίσεως αυτής επί της βάσεως αυτής εκπνέει την 31η Δεκεμβρίου 1977, δυνάμει των διατάξεων του άρθρου 9 παράγραφος 2 της πράξεως προσχωρήσεως-
ότι η δανική κυβέρνηση εζήτησε να τύχει συμπληρωματικής παρατάσεως για να εφαρμόσει το εναρμονισμένο καθεστώς που προκύπτει από την οδηγία 69/169/ΕΟΚ-
ότι η κατάσταση της πραγματοποιήσεως της οικονομικής και νομισματικής ενώσεως, και ιδίως της προόδου της φορολογικής εναρμονίσεως, δεν επιτρέπει ακόμη στην Δανία, χωρίς κίνδυνο σημαντικών οικονομικών συνεπειών, την πλήρη εφαρμογή του καθεστώτος αυτού-
ότι, ως εκ τούτου, πρέπει να επιτραπεί στο Βασίλειο της Δανίας να διατηρήσει προσωρινά το καθεστώς παρεκκλίσεως, του οποίου απήλαυε μέχρι σήμερα- ότι πάντως, προς διευκόλυνση της προσαρμογής, ενδείκνυται να προβλεφθεί μία προοδευτική προσέγγιση του καθεστώτος αυτού προς το εναρμονισμένο κοινοτικό καθεστώς, κατά την διάρκεια περιόδου πέντε ετών,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Κατά παρέκκλιση από την οδηγία 69/169/ΕΟΚ, το Βασίλειο της Δανίας δύναται, όσον αφορά την ατελή εισαγωγή προϊόντων καπνού, οινοπνευματωδών ποτών (απεσταγμένων ποτών και άλλων οινοπνευματωδών ποτών αλκοολικού βαθμού άνω των 22o) και ζύθων (υπό τον όρο ότι η ποσότης υπερβαίνει τα δύο λίτρα):
α) να διατηρήσει το σήμερα ισχύον καθεστώς μέχρι της 31ης Δεκεμβρίου 1979, όταν τα προϊόντα αυτά εισάγονται από ταξιδιώτες μη μονίμως εγκατεστημένους στην Δανία και οι οποίοι παραμένουν στην Δανία ολιγότερο των 24 ωρών-
β) να εφαρμόσει τα κατωτέρω ποσοτικά όρια, όταν τα προϊόντα αυτά εισάγονται από ταξιδιώτες μονίμως εγκατεστημένους στην Δανία, μετά διαμονή σε άλλη χώρα:
- μέχρι της 31ης Δεκεμβρίου 1980, όταν η διαμονή τους είναι βραχύτερη των 72 ωρών και από 1ης Ιανουαρίου 1981 μέχρι της 31ης Δεκεμβρίου 1982, όταν η διαμονή τους είναι βραχύτερη των 48 ωρών:
σιγαρέττα
(μέχρι της 31ης Δεκεμβρίου 1981) 40 τεμάχια (από της 1ης Ιανουαρίου 1982 μέχρι της 31ης Δεκεμβρίου 1982) 60 τεμάχια ή 2 " σιγαρίλλος (πούρα μεγίστου βάρους 3 γραμμαρίων ανά τεμάχιο) 20 τεμάχια ή 2 " πούρα 20 τεμάχια ή 2 " καπνός καπνίσματος 100 γραμμάρια απεσταγμένα ποτά και οινοπνευματώδη ποτά άνω των 22o οινοπνεύματος ουδέν ζύθος 2 λίτρα.
Άρθρο 2
Το Βασίλειο της Δανίας μεριμνά να γνωστοποιεί στην Επιτροπή τις διατάξεις που εκδίδει για τη θέση σε ισχύ από 1ης Ιανουαρίου 1978 του καθεστώτος του προβλεπόμενου από την παρούσα οδηγία.
Άρθρο 3
Η παρούσα οδηγία απευθύνεται στο Βασίλειο της Δανίας.
Έγινε στις Βρυξέλλες, στις 19 Δεκεμβρίου 1977.

Labels: 8
2
18